Lykus (konge av Theben)

Lykus (sønn av Lykus) var ifølge gresk mytologi konge av Theben. Han var opprinnelig fra Euboia, men kom til makten i Theben ved å drepe Kreon som på den tiden var regent for den mindreårige kong Laodamas, sønnen til Eteokles som ble drept i kamp mot sin bror Polyneikes. Lykus omtales i den greske tragedieforfatteren Evripides’ skuespill Herakles.

I skuespillet fremstilles Lykus som en tronraner som skryter av å ha kommet til makten etter å ha drept Kreon, og som også ønsker å drepe hans familie. Kreons datter Megara var gift med helten Herakles, og Amfitryon, som også ble truet av Lykus, var heltens far. Herkules kom imidlertid uventet tilbake til Theben og drepte Lykus. Etter Lykus ble Laodamas gjeninnsatt som konge av Theben.

Referanser

Kilder 
 
 
 

Mytiske konger av Theben